
Cozmin Guşă: Numirea frizerului Pascu în 
conducerea ONJN arată că Ciolacu e prizonierul 
unor grupuri de interese dintre cele mai 
puturoase și periculoase 

„Titlul din această dimineaţă de pe G4media.ro zice așa: „Un frizer cu facultate 
particulară terminată la 32 de ani numit de Ciolacu șef peste jocurile de noroc”. 
Aseară a fost publicată în Monitorul Oficial această decizie, am primit-o și eu 


imediat, i-am informat și pe cei mai mulţi din presă, decizie care precizează că „la 
propunerea Ministerului Finanţelor, a fost numit Cristian Gabriel Pascu de către 
premierul Marcel Ciolacu în funcţia de vicepreședinte la Oficiul Naţional pentru 
Jocuri de Noroc”. Acest Cristian Gabriel Pascu nu are nicio legătură cu industria 
jocurilor de noroc potrivit CV-ului său. Are doar o diplomă de coafor și a terminat 
facultatea de Drept Hyperion, o facultate particulară, una din miile de facultăţi 
particulare, la vârsta de 32 de ani. El este prezentat ca liberal, a fost numit pe un 
post rezervat PNL, dar cunoscătorii spun că el este propunerea apropiaților lui 
Ciolacu, acest Pascu fiind un clubber și om de cancan, un soi de frate de cruce cu 
alde Codin Maticiuc, alias Poponeţ, un prieten apropiat al lui Marcel Ciolacu”, 
scrie, pe solidnews.ro, analistul politic Cozmin Guşă. 


„Pentru ca să șteargă această impresie că este un apropiat al lui Marcel Ciolacu, a 
ieșit la rampă și Dănuţa Budeanu, care s-a enervat foarte tare în dimineaţa asta și a 
zis „băi, Ciucă, de ce ai pus un coafor, un frizer la Oficiul Naţional al Jocurilor de 
Noroc”. Apăi, băi, Dănuţo, avea posibilitatea Ciolacu să se opună, că la el e 
semnătura, el putea să spună „nu”, este în subordinea lui, el i-a anunţat pe liberali că 
nimeni nu mișcă la jocurile de noroc fără știința lui, deci nu mai face pe prostuţa, că 
nu ești deloc prostuţă și eu te-aș sfătui să îţi revii, că nu mai ai multe mize de apărat; 
ţi-a picat și Gabriela Firea, nu mai insista cu Ciolacu. Eu zic să-ţi alegi o miză mult 
mai trendy, că rămâi fără obiectul muncii exact în alegerile europarlamentare, locale, 
prezidențiale și parlamentate din decembrie. Practic mai mulţi, nu doar Dana 
Budeanu, dar mai mulţi s-au consumat înaintea acestor alegeri, din păcate. 


Revin, miza de la instituţia ce reglementează jocurile de noroc este uriașă din punct 
de vedere financiar, deci putem bănui tunurile care se vor da acolo sub protecţia 
unui frizer. Legat de acest fapt al jocurilor de noroc, Ciolacu ne-a păcălit că ar fi o 
miză uriașă și din punct de vedere civilizaţional, educaţional atunci când a acuzat 
public că jocurile de noroc sunt mai periculoase decât alcoolismul sau drogangeala, 
iar acum vine și numește un frizer, Ciolacu fiind acela care vorbea de la Timișoara, 
alături de Sorin Grindeanu, și îi apele generic pe una, Odette și pe unul, Sorin. Făcea 
pe prostul de toţi banii plătiţi pentru influenţă de cei din industria jocurilor de noroc. 
O mare rușine pentru Marcel Ciolacu! Nu mai reiau aici bănuielile despre legăturile 
sale subterane cu baronul jocurilor de noroc, celebrul Sacha Dragic; aceste legături 
continuă cu implicarea sârbului în Untold Dubai și nemerniciile ce se întâmplă acolo, 
cu Bogdan Buta, cel dovedit de Liviu Alexa ca fiind pedofil, cu Coldea-Untoldea etc. 
E campanie electorală și acuzaţiile la adresa lui Ciolacu vor fi reluate în mod sigur. 


Prin această numire halucinantă, Marcel Ciolacu arată că e prizonierul unor grupuri 
de interese dintre cele mai puturoase și periculoase și, din acest motiv, astăzi este 
„Omul Negru" la Gold FM”, scrie Guşă. 


icozmin gusa cristian gabriel pascu frizerul de la onjn +Marcel Ciolacu 


/onjn 


Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

